Ir-Regolament tal-Kummissjoni (KE) numru 762/2004
tat-23 ta' April 2004
li jadatta ċerti kwoti tal-ħut għas-sena 2004 skond ir-Regolament tal-Kunsill (KE) Nru 847/96 li jintroduċi kondizzjonijiet adizzjonali għall-ġestjoni minn sena għal sena tat-TACs u l-kwoti
(Test b'relevanza għaż-ŻEE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunitá Ewropej,
Wara li kkunsidrat ir-Regolament tal-Kunsill (KE) Nru 2371/2002 tal-20 ta' Diċembru 2002 dwar il-konservazzjoni u l-isfruttament sostenibbli tar-riżorsi tas-sajd skond il-Politika Komuni tas-Sajd [1], u b'mod partikolari l-Artikolu 23(4) tiegħu,
Wara li kkunsidrat ir-Regolament tal-Kunsill (KE) Nru 847/96 tas-6 ta' Mejju 1996 li jintroduċu kondizzjonijiet addizzjonali għall-ġestjoni minn sena għal sena tat-TACs u tal-kwoti [2], u b'mod partikolari l-Artikoli 3(3), 4(2) u 5,
Billi:
(1) Ir-Regolament tal-Kunsill (KE) Nru 2340/2002 tas-16 ta' Diċembru 2002 li jiffissa għas-snin 2003 u 2004 l-opportuntajiet tas-sajd għall-ħażniet tal-ħut tal-qiegħ [3] u r-Regolament tal-Kunsill (KE) Nru 2341/2002 tal-20 ta' Diċembru 2002 li jiffissa għas-sena 2003 l-opportunitajiet tas-sajd u l-kondizzjonijiet assoċjati għal ċerti ħażniet tal-ħut u gruppi tal-ħażniet tal-ħut, li japplikaw fl-ibħra Komunitarji u, rigward il-bastimenti Komunitarji, fl-ibħra fejn huma meħtieġa limitazzjonijiet fil-qabdiet [4], jispeċifika liema ħażniet jistgħu jkunu bla ħsara għall-miżuri pprovvduti fir-Regolament (KE) Nru 847/96.
(2) Ir-Regolament (KE) Nru 2340/2002 u r-Regolament tal-Kunsill (KE) Nru 2287/2003 tad-19 ta' Diċembru li jiffissa għas-sena 2004 l-opportunitajiet tas-sajd u l-kondizzjonijiet assoċjati għal ċerti ħażniet tal-ħut u gruppi ta' ħażniet tal-ħut, li japplikaw fl-ibħra Komunitarji u, rigward il-bastimenti Komunitarji, fl-ibħra fejn huma meħtieġa limitazzjonijiet tal-qabdiet [5] jiffissaw il-kwotii għal ċerti ħażniet għas-sena 2004.
(3) Ċerti Stati Membri talbu, skond ir-Regolament (KE) Nru 847/96, illi parti mill-kwoti tagħhom jiġu ttrasferiti għas-sena ta' wara. Fil-limiti indikati f'dan ir-Regolament, il-kwantitajiet mhux maqbuda għandhom jiġu miżjuda mal-kwota tas-sena 2004.
(4) Ir-Regolament (KE) Nru 847/96 jipprovdi illi t-tnaqqis mill-kwoti nazzjonali għas-sena 2004 għandhom jintgħamlu f'livell ekwivalenti għall-kwantità mistada b'eċċess. Dan it-tnaqqis għandu jiġi applikat filwaqt li jitqiesu wkoll id-dispożizzjonijiet speċifiċi li jirregolaw il-ħażniet li jidħlu fl-iskop ta' l-Organizzazzjonijiet Reġjonali tas-Sajd.
(5) Ir-Regolament (KE) Nru 847/96 jipprovdi wkoll illi għandu jintgħamel tnaqqis ippeżat mill-kwoti nazzjonali għas-sena 2004 fil-każ ta' sajd f'eċċess tat-tniżżil l-art permess fis-sena 2003 għal ċerti ħażniet identifikati fir-Regolament (KE) Nru 2340/2002 u fir-Regolament (KE) Nru 2341/2002.
(6) Ċerti Stati Membri talbu, skond ir-Regolament (KE) Nru 847/96, permess li jniżżlu l-art kwantitajiet addizzjonali tal-ħut ta' ċerti ħażniet. Dan it-tniżżil l-art ta' l-eċċessi permessi għandu madankollu jitnaqqas mill-kwoti tagħhom għas-sena 2004.
(7) Il-miżuri pprovvduti f'dan ir-Regolament huma skond l-opinjoni tal-Kumitat tas-Sajd u l-Akwakultura,
ADOTTAT DAN IR-REGOLAMENT:
Artikolu 1
Il-kwoti ffissati fir-Regolament (KE) Nru 2340/2002 u fir-Regolament (KE) Nru 2287/2003 huma miżjuda kif murija fl-Anness I jew imnaqqsa kif murija fl-Anness II.
Artikolu 2
Dan ir-Regolament għandu jidħol fis-seħħ fis-seba' jum wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-23 April 2004.